مبارک علی خان

استاد مبارک علی خان (پیدائش: 1917ء - وفات: 21 اکتوبر، 1957ء) پاکستان سے تعلق رکھنے والے موسیقی کے مشہور پٹیالہ گھرانے کے نامور کلاسیکی گایک تھے۔ وہ استاد علی بخش خان قصوری کے فرزند اور استاد بڑے غلام علی خان اور استاد برکت علی خان کے چھوٹے بھائی تھے۔

حالات زندگی 
استاد مبارک علی خان 1917ء کو لاہور، صوبہ پنجاب (برطانوی ہند) میں پیدا ہوئے ۔ 1938ء میں وہ فلمی دنیا سے وابستہ ہوئے اور بطور ہیرو اور گلوکار فلم مہارانی  اور سوہنی کمہارن  میں کام کیا۔ تقسیم ہند کے بعدانہوں نے دو فلموں دو آنسو  اور شالیمار  کی موسیقی بھی ترتیب دی۔ وہ موسیقی میں اپنے والد استاد علی بخش خان، بڑے بھائی استاد بڑے غلام علی خان اور استاد سردار خان دہلی والے کے شاگرد تھے۔ استاد مبارک علی خان نے سینکڑوں افراد کوموسیقی کی تعلیم سے آراستہ کیا۔ استاد مبارک علی خان نے اپنے دوسرے بھائی استاد برکت علی خان اور استاد امانت علی خان کے ساتھ مل کر غلام علی کی تربیت کی۔

اعزازات 
حکومت پاکستان نے استاد مبارک علی خان کی فنی خدمات کے اعتراف کے طور پر انہیں 2008ء میں صدارتی اعزاز برائے حسن کارکردگی کا اعزاز عطا کیا۔

وفات 
استاد مبارک علی خان 21 اکتوبر، 1957ء کو کراچی، پاکستان میں وفات پاگئے۔ وہ لاہور میں میانی صاحب کے قبرستان میں آسودۂ خاک ہیں۔

حوالہ جات 

1917ء کی پیدائشیں
1957ء کی وفیات
اردو زبان کے گلوکار
بیسویں صدی کے گلوکار
پاکستانی غزل گائیک
پاکستانی فلمی گلوکار
پاکستانی کلاسکی گلوکار
پاکستانی مرد گلوکار
پاکستانی مسلم شخصیات
لاہور کے گلوکار
لاہور کے موسیقار
تمغائے حسن کارکردگی وصول کنندگان